钦定古今图书集成/明伦汇编/皇极典/第239卷 > 《宋徽宗红栏㶉𫛶图题跋》明·王世贞
## 钦定古今图书集成/明伦汇编/皇极典/第239卷 > 《宋徽宗红栏㶉𫛶图题跋》明·王世贞

宣和帝游后苑龙翔池，见双㶉。“翘足红栏之上，因
戏为此图，设色不甚深，而目睛羽文骈栖自得之状，
描写都尽，复作数百言叙其事，书，真所谓瘦金体，乍
看不得佳。结法亦时时露疏雅，而天骨遒美，逸趣蔼
然，于细玩得之，信不在李重光下也。”按《邓公寿画，继》
称宣和五年赐宰臣以下燕，琼林侍从皆预，酒半，遣
中使持大杯宣劝，因以此图示群臣，靡不环立耸叹，
称服神妙。然则当其时，帝固自宝爱之若此，而四百
馀年后，乃入吾手为游目助，不大幸邪！

虑数十，而山水则仅见《溪山雪霁图》，在故太傅朱公
家，叹其绝妙。此卷画水全作平波，无一笔溅瀑，而汪
溏漾瀚，有咫尺千里之势，信乎卓荦不群，奇之又奇
者矣。《溪山卷》有米南宫长歌，此图亦南宫跋，二卷可
当太白残月，皆生平快观者也。卷首有“奎章”，后有“天
历”二印，盖元文宗好古置奎章阁，以虞集为学士，柯
九思为博士，鉴定书画，一时所藏，号称武库。此卷出
自尚方无疑。《天历》者，文宗所纪年也。万历癸未秋仲
十又一日，太原王穉登敬书。